Joniškio I tvenkinys

Joniškio I tvenkinys – tvenkinys Lietuvoje, Joniškio rajone, Joniškio  šiaurvakariniame pakraštyjehttp://ezerai.vilnius21.lt/joniskioi-v8278.html. Sudarytas užtvenkus Sidabros upę (Platonio intakas) 31,8 km nuo jos žiočių. Tvenkinio ilgis iš pietvakarių į šiaurės rytus – 0,92 km, plotis – iki 0,18 km. Altitudė 49,5 m. Krantai žemi. Pietvakarinis tvenkinio galas užpelkėjęs. Pasroviui už 0,28 km telkšo Joniškio II tvenkinys. Pietvakarinėje pakrantėje auga miškelis, rytiniame yra Joniškio miesto stadionas.Užbaigta Joniškio stadiono rekonstrukcija Aplink tvenkinį įkurta miesto poilsio zona. Šiaurinėje pakrantėje yra įrengtas paplūdimys, yra pasodintas ąžuolynas Lietuvos valstybės 100-mečio proga. Atokiau šiaurvakarinio kranto eina kelias . Į pietus įsikūrusi kolektyvinių sodų bendrija

Tvenkinys įrengtas 1973 metais.

 Šaltiniai 

 Tvenkinių katalogas. Aplinkos apsaugos ministerija. Kaunas, 1998

Kategorija:Joniškio rajono tvenkiniai